**Keszőhidegkút Község Önkormányzat Képviselő-testületének**

**10/2014. (IX. 30.) önkormányzati rendelete**

**a helyi adókról**

Keszőhidegkút Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazása alapján, az Alaptörvény 32. cikk (1) bekezdés h) pontjában megállapított feladatkörében eljárva, a Tolna Megyei Kereskedelmi és Iparkamara véleményével – az önkormányzat működéséhez szükséges pénzeszközök előteremtése, az önálló gazdálkodás feltételeinek javítása érdekében – a következő rendeletet alkotja:

**Az adókötelezettség**

**1. §** Az adókötelezettség az önkormányzat illetékességi területén a következőkre terjed ki:

1. az ingatlantulajdonra, ingatlanhoz kapcsolódó vagyoni értékű jogra.

**2. §** E rendeletben meghatározott adók esetében az adózók a fizetési kötelezettségüket az alábbiak szerint teljesíthetik:

1. postai befizetési utalványon,
2. átutalással.

**KOMMUNÁLIS JELLEGŰ ADÓK**

**Magánszemélyek kommunális adója**

**Az adókötelezettség**

**3. §** Kommunális adókötelezettség terheli a helyi adókról szóló 1990. évi C. törvény (a továbbiakban: Hatv.) 12. §-ában, valamint a 18. §-ában meghatározott magánszemélyt, továbbá azt a magánszemélyt, aki Keszőhidegkút község illetékességi területén nem magánszemély tulajdonában álló lakás bérleti jogával rendelkezik.

**Az adó mértéke**

**4. §** Az adó évi mértéke a 3. §-ban meghatározott adótárgyanként, illetőleg lakásbérleti jogonként **2000.- Ft / év / adótárgy*.***

***VAGYONI TIPUSÚ ADÓK***

**Építményadó**

**Az adókötelezettség**

**5. § (1)** Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban együtt: építmény).

**(2)** Az adókötelezettség az építmény valamennyi helyiségére kiterjed, annak rendeltetésétől, illetőleg hasznosításától függetlenül.

**Az adó alanya**

**6. § (1)** Az adó alanya az, aki a naptári év (a továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos).

**(2)** Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adóalanyisággal kapcsolatos jogokkal és kötelezettségekkel egy tulajdonost is felruházhatnak.

**Az adó alapja**

**7. §** Az adó alapja: az építmény m2-ben számított hasznos alapterülete.

**Az adó mértéke**

**8. §** Az adó évi mértéke: **600.-Ft / év / m2**

**Adókedvezmény, adómentesség**

**9. § (1)** A Htv. 13.- 13/A. §-ban foglaltakon túl mentes az építményadó megfizetése alól:

a) a magánszemély adóalany tulajdonában álló – üzleti célt nem szolgáló – a lakóingatlannal azonos helyrajzi számon lévő gazdasági épület (tüzelő, termény és szerszámtároló, állattartást szolgáló épület), valamint garázs.

b) a magánszemély adóalany tulajdonában álló – üzleti célt nem szolgáló – lakóingatlan.

**(2)** Az adómentességre, adókedvezményre jogosult adóalany a mentességgel, kedvezménnyel kapcsolatos változásokat a változást követő év január 15. napjáig jelenti be az adóhatóságnál.

**(3)** Az (1) bekezdés a) pontja és a (2) bekezdés szerinti adómentesség, adókedvezmény a jogosultság megszerzését követő adóév első napjától érvényesíthető.

**(4)** Több tulajdonos esetén amennyiben a tulajdonostársak a Htv. 12. § (2) bekezdés szerint megállapodást kötnek, úgy az adókedvezmény számítása az egész ingatlan (1/1 tulajdoni hányad) hasznos adóköteles alapterülete után történik.

**Hatályba léptető és záró rendelkezések**

**10. §** Ezen rendelet a kihirdetést követő napon lép hatályba. Hatálybalépésével egyidejűleg hatályát veszti Keszőhidegkút Község Önkormányzata helyi adókról szóló 10/2011. (XII. 10.) számú rendelet.

Nagy Aranka Budainé Vajk Ildikó

polgármester jegyző

**Záradék:**

A rendelet kihirdetésének napja:

2014. szeptember 30.

Budainé Vajk Ildikó

jegyző